કાર્યક્રમની શરૂઆતમાં કારોબારી સમિતિના સભ્ય ભૂપેન્દ્ર સુથાર, હેમા શાસ્ત્રી, નલિની શાહ, પન્ના શાહ અને મયૂરા દેસાઈએ સર્વધર્મ પ્રાર્થનાનું ગાન કર્યું હતું. ત્યાર પછી સર્વે સભ્યોએ સામૂહિક રીતે હનુમાન ચાલીસાનું ગાન કર્યું હતું. અરવિંદભાઈ કોટકે ‘એક જ દે ચિનગારી મહાનલ’ ભજન ગાયું હતું અને શ્રીમતી પન્ના શાહે ‘માં મુઝે અપને આંચલમેં છુપા લે’ ભજન સુંદર સ્વરમાં ગાયુ હતું. નલિન શાહે બર્થડે કાર્યક્રમનું સફળતાપૂર્વક સંચાલન કર્યું હતું. સીવી દેસાઈએ એપ્રિલ મહિનાનો આવકજાવકનો હિસાબ રજૂ કર્યો હતો, સાથે ડોનેશન આપનાર સભ્યોનાં નામ જાહેર કર્યાં હતાં.